ประสบอุบัติเหตุรถชน ตัวลอยออกมาจากรถมอเตอร์ไซค์กระแทกกับพื้น วันแรกแขนสามารถขยับเองได้ปกติ แต่วันที่3ยกแขนขึ้นเองไม่ได้ แต่ถ้ามีคนจับแขนยกขึ้นได้ปกติ อาการแบบนี้จะหายเองหรือมีอะไรผิดปกติรึป่าวคะ ต้แงไปพบแพทย์ไหม
สวัสดีค่ะ อาการที่ยกแขนขึ้นไม่ได้หลังการประสบอุบัติเหตุนั้น อาจจะมีสาเหตุมาจากเส้นประสาทได้รับบาดเจ็บจากอุบัติเหตุนั้นๆ แต่ส่วนใหญ่มักจะเกิดขึ้นทันทีหลังเกิดอุบัติเหตุ สาเหตุอื่นๆเช่น กล้ามเนื้อหรือเนื้อเยื่อรอบๆได้รับบาดเจ็บ ทำให้อ่อนแรง เจ็บปวดยกเองไม่ได้ตามปกติ คือกำลังน้อยลงชั่วคราว แต่เมื่อมีคนมาช่วยจับยกหรือเวลาผ่านไปที่การบาดเจ็บดีขึ้น แรงแขนอาจจะกลับมาแต่อย่างไรก็ตาม เป็นภาวะที่ควรได้รับการตรวจประเมินโดยแพทย์ ไม่ปล่อยทิ้งเอาไว้ เพราะนอกจากจะเป็นเส้นประสาทได้รับบาดเจ็บแล้ว อาจจะเป็นสาเหตุจากในสมองก็ได้กล่าวคือสมองมีเลือดออกช้าๆแล้วมาส่งผลต่อการทำงานของกล้ามเนื้อควรกลับไปพบแพทย์เพื่อตรวจประเมินอาการ และอาจจะทำเอ็กซเรย์คอมพิวเตอร์ร่วมด้วยถ้ามีข้อบ่งชี้ คืออ่อนแรงจริง เป็นข้างเดียว ไม่อธิบายจากลักษณะอุบัติเหตุที่เกิดขึ้นโดยตรง